  Туспуктэм: Руслан Нуриахметов Майя Бывальцева Глазкарысь ёроскуспо эмъюртэ эм тӥрлык басьтыны Удмуртилы федерал коньдэтысь 87,5 миллион манет висъялозы. Со сярысь элькун тӧролэн но кивалтэтлэн пресс-службазы ивортӥз. Ар пумозь интыысь интые нуллымон рентген аппарат, ультразвукен эскеронъёслы диагностикая огъет, эндоскопъёс но мукет тӥрлык басьтозы. Тодэ вайытом, та ар пумозь Глазкарысь ёроскуспо эмъюртын сизьым лифтъёсты воштозы шуыса тодмо луиз. Эмъяськонниез выльдонлэсь кулэлыксэ Россилэн премьер-министрез Михаил Мишустин Удмуртие вуылыку эскеризы.  Тегъёс: эмъяськонниос тӥрлык Глазкар коньдон Удмуртия  